Ken jou aartappels | SARIE
Ken jou aartappels	deur Lynnae Janse van Rensburg
1. Odem'n Mediterreense variëteit met 'n donkerpers skil en liggeel binnekant. Die skil is ryk aan antioksidante en behou sy kleur wanneer die aartappel gebak, gerooster of diepgebraai word, maar word effens ligter as dit in water gekook word. Die tekstuur is donserig met 'n sterk, geurige aartappelsmaak. Geskik vir bak of rooster. Heeljaar beskikbaar.
Hoe gebruik ek dit?Odem aartappelbakkies
Was die aartappels goed, maar moenie skil nie. Sny in dun skywe en meng goed met die knoffel, kruie, botter en prei. Geur met sout en swartpeper. Pak 4 ramekins (klein bakkies) halfvol met die aartappelmengsel en sprinkel die spek en sowat 75 ml parmesaankaas bo-oor. Pak die res van die aartappelmengsel bo-op en sprinkel die laaste parmesaankaas oor. Bak teen 220 ˚C vir sowat 30 minute tot die aartappels sag is.
2. Roseval'n Baie skaars Franse variëteit met 'n besonderse vorm en helderrooi skil. Die binnekant is geel en wasagtig met 'n heerlike, effens neuterige smaak. Die roseval verloor nie sy kleur as dit gekook word nie. Gebruik dit in aartappelslaaie, gratins en soufflés. Beskikbaar van Februarie tot April en dan weer in September tot November.
Hoe gebruik ek dit?Roseval-gratin
Stoom die aartappels tot sag en sny in 15 mm-skyfies. Verhit die room, knoffel, tiemie en sout tot kookpunt. Draai die hitte af en laat liggies prut vir 15 minute. Voeg die mielieblommengsel by die roommengsel sodat dit verdik. Verhit die olyfolie in 'n pan en braai die ui stadig vir sowat 15 minute tot dit gekaramelliseer het (roer gereeld). Meng die aartappelskywe met die verdikte roommengsel en gooi die helfte daarvan in 'n gesmeerde oondbak. Sit die helfte van die gekaramelliseerde ui bo-op en herhaal. Strooi die kaas oor en bak teen 150 °C vir 1½ – 2 uur tot die aartappels sag is.
3. AspargesAsparges is nog 'n skaars Franse variëteit, met 'n kenmerkende buisvorm, blink, geel skil en prominente ogies. Die binnekant is wasagtig en het 'n unieke kastaiinggeur wat toeneem as dit afkoel. Dis ideaal vir kook en baie veelsydig, veral in slaaie. Sjefs beskryf dit as 'n ware fynproewer-aartappel. Beskikbaar van Februarie tot April en van September tot November.
Hoe gebruik ek dit?Asparges-aartappelslaai met pesto
500 g aartappels, ongeskil1 rooi soetrissie75 ml gemarineerde songedroogde tamatieshand vol vars basiliekruidblare2 knoffelhuisies75 ml parmesaankaas75 ml dennepittesout en swartpeper na smaak nog vars basiliekruidblare